Lav et referat af nedenstående tekst:

Tekst:
Der er ikke blevet rejst straffesager på baggrund af anklager om vold og overgreb mod kostskolebørn på Gravenshoved. Det slår Syd- og Sønderjyllands Politi onsdag fast i en pressemeddelelse . 120 elever, ansatte og pårørende over hele landet er blevet afhørt i sagerne. - Da sagerne efter de gældende regler for forældelse ikke kan føre til en straffesag, er alle sager blevet afsluttet, skriver Syd- og Sønderjyllands Politi. Forventeligt Allerede i marts henlagde politiet de første sager, da de var forældede. Afgørelsen kommer derfor ikke som en overraskelse, fortæller René Vinding Christensen, der er talsmand for omkring 80 tidligere elever. - Vi har hele tiden været bevidste om, at det var det mest sandsynlige. Vi er derfor ret afklaret med det, siger han. Alligevel er afslutningen af efterforskningen begyndelsen på et nyt kapitel. Sagen overleveres nu til den uvildige advokatundersøgelse, hvor advokat Niels Vase går i gang med at indsamle beretninger og vurdere vidneudsagn. - Efterforskningen var egentlig bare et step på vejen. Det, vi er nået til nu, er det, vi har set allermest frem til, siger René Vinding Christensen. Næsten i mål Når advokaten har fået tilstrækkelig med information, så bliver det hele samlet i en rapport, der videresgives til kommunen. Talsformanden håber, at rapporten vil være startskuddet for en dybere dialog med kommunen. - Det er forhåbentlig det, der i sidste ende vil føre til en undskyldning, siger han. Gravenshoved Kostskole lå tæt på Haderslev. Den blev oprettet og drevet af Aalborg Kommune og Nordjyllands Amt fra 1964 indtil de lukkede i 1992. Skolens elever var børn, der havde forskellige problemer.

Referat:
Syd- og Sønderjyllands Politi har nu afsluttet efterforskningen af 150 sager om vold og seksuelle overgreb på Gravenshoved Kostskole.